1. இணைய இதழ்கள்: தமிழினி, யாவரும்.காம், அகழ், வனம், ஓலைச்சுவடி, வாசகசாலை, சொல்வனம், பதாகை, மயிர், கனலி, வல்லினம், கவிதைகள், தி இந்து தமிழ்திசை, அருஞ்சொல்.  
2. எழுத்தாளர்களின் இணைய தளங்கள்: ஜெயமோகன், சாரு நிவேதிதா, எஸ். ராமகிருஷ்ணன், நாஞ்சில்நாடன், இசை, இளங்கோ கிருஷ்ணன், பாவண்ணன், எம். கோபாலகிருஷ்ணன், சுனில் கிருஷ்ணன், ம. நவீன், காளிப்ரஸாத், லஷ்மி மணிவண்ணன், ஆர். அபிலாஷ் முதலியோரின் இணைய தளங்கள்.  
3. அச்சு இதழ்கள்: காலச்சுவடு, உயிர்மை, மணல்வீடு, புரவி, கல்குதிரை, நீலம் முதலிய அச்சு இதழ்களில் வந்தவற்றின் மறுவெளியீடு இணையத்தில் கிடைத்தால்.  
4. இலக்கிய விருதுகள். ஏற்க்கனவே சாகித்திய அகாதமி விருது முக்கிய விருதாகக் கருதப்படுகிறது. சாகித்திய அக்காதமியின் யுவபுரஸ்கார் விருதும் கவனிக்கப்படவேண்டும் மொழிபெயர்ப்பு விருது ஆகியவற்றையும் விளக்கு அமைப்பின் புதுமைப்பித்தன் நினைவு விருது, ஆத்மாநாம் விருது, சிறுவாணி வாசகர் மையத்தின் நாஞ்சில்நாடன் விருது, விஷ்ணுபுரம் இலக்கிய வட்டத்தின் விஷ்ணுபுரம் - குமரகுருபரன் விருது, தமிழ் இலக்கியத் தோட்டத்தின் விருதுகள், தன்னறம் விருது, ஸ்பாரோ இலக்கிய விருது, கண்ணதாசன் கழகம் வழங்கும் கண்ணதாசன் இலக்கிய விருது ஆகியவற்றையும் குறிப்பிடத்தக்க விருதுகளின் பட்டியலில் சேர்க்க வேண்டும்.  
4. யூடியூப் காணொளிகள். பொதுவாக இவை ஏற்றுக்கொள்ளப்படுவதில்லை. அந்தந்த எழுத்தாளர்களின் நூல்வெளியீட்டு நிகழ்ச்சிகளில் பேசப்படுபவற்றை ஏற்றுக்கொள்ளக் கூடாது. ஆனால் பிற நிகழ்வுகளில் ஒரு எழுத்தாளரின் பங்களிப்பு குறிப்பிடப்பட்டால் ஏற்றுக்கொள்ள வேண்டும். Shruti TV literature -இல் பெரும்பாலான இலக்கிய நிகழ்வுகளின் காணொளிகள் கிடைக்கின்றன.  
மேலே நான் தீவிர இலக்கிய மரபின் மதிப்பீடு எவ்வாறு காலத்தில் நிலைபெறுகிறது என சுருக்கமாகக் கூறியது இப்பட்டியலுக்குத் வலு சேர்க்கவே. பிற இலக்கியப் போக்குகளின் மதிப்பீட்டை முன்வைக்கும் எழுத்தாளர்களையும் இதழ்களையும் இப்பபட்டியலையும் சேர்த்துக்கொள்ளலாம். -CXPathi (பேச்சு) 17:29, 7 மே 2022 (UTC)  
கலைக்களஞ்சியம் என்பதை நம்பகமான, தேவையான தகவலை தேவையானவர்களுக்கு வழங்குவதேயாகும். என்சைக்லோபீடியா, பிரிட்டானிக்கா போன்ற வரிசையில் இலவச முயற்சியே விக்கிப்பீடியா. ஆனால் இதனை தங்களுக்கும் (தன்னைப் பற்றி எழுதுவது), தங்களைச் சார்ந்தோருக்கும், நலமுரண் ஆதாயமாகவும் (நூல்கள், சினிமா, பிற) தங்களுக்குப் பிடித்த விடயங்களை (சமயம், சாதி, இனம், மொழி, பிரதேசம், பிற) மிகைப்படுத்தி / உயர்வாக அல்லது தனக்கும் பிடிக்காததை தாக்கி எழுத விக்கிப்பீடியாவினைப் பயன்படுத்துவது மிகவும் கவலைக்குரியது. விக்கிப்பீடியாவை விமர்சிப்பவர்கள் ஏன் விக்கிப்பீடியாவில் தங்களைப் பற்றி எழுத விரும்புகிறார்கள் என்பது முரண்நகை.  
எழுத்தாளர் xyz, சினிமா 123, அரசியல்வாதி abc, என்ற கட்டுரைகளில் பல மணிநேரம் செலவிடுவதைவிட, அறிவியல், இலக்கணம், மொழி தொடர்வுபட்ட கட்டுரைகளை உருவாக்கி, விரிவுபடுத்தி, மேம்படுத்தினால் அது பலருக்கும் உதவும். தமிழ் விக்கிப்பீடியா அறிவுப் பெட்டகமா இல்லது இலவச விளம்பரமா என்பதை அனைவரும் மீளாய்வு செய்ய வேண்டும்.  
அறிவை வளர்க்க விக்கிப்பீடியா உதவுமாயின் அது பல தமிழ் (தமிழ் மட்டுமே) தெரிந்த பலருக்கு உதவும். அல்லது இதுவும் அரசியல் கூடாரமாகி, பலரின் விளம்பரப்பலகையாகிவிடும். அதற்கு நாமும் உடந்தையாகிவிடக் கூடாது. நாம் இல்லாத எதிர்காலத்திற்கும் அப்படி நடக்கதவாறு திட்டங்களை உருவாக்க வேண்டும்.  
10 வருடங்களுக்கு மேலாக நான் இங்கு என் நேரம் உட்பட்ட வளங்களை செலவிடுவது "தமிழ் விக்கிப்பீடியா" என்ற இலவச கலைக்களஞ்சியத்திகாகவேயன்றி, நல்ல பிள்ளை என்ற பெயர் எடுப்பதற்கோ அல்லது "தமிழ் விக்கிப்பீடியா விளம்பரப்பலகை" ஒன்றுக்கு உதவுவதற்கோ அல்ல. --AntanO (பேச்சு) 17:31, 7 மே 2022 (UTC)  
இலக்கிய வகைமைகள் பற்றி நீங்கள் குறிப்பிட்டிருப்பது விக்கிப்பீடியாவின் contextக்குத் தேவையற்றது. தரமான இலக்கியத்திற்கு யார் authority என்று நீங்கள் கூறுவது நிகழ் உலகில் உள்ள cartelகளை மீண்டும் விக்கிப்பீடியாவில் நிறுவுவதாகவே முடியும். ஆகவே, அதனை ஏற்றுக் கொள்ள முடியாது. ஆங்கில விக்கிப்பீடியாவில் உள்ளது போல் புறவயமான ஒரு வரையைறையை உருவாக்க வேண்டும். பிறகு, அதனைச் சரி பார்த்து உறுதி செய்ய இலக்கிய ஆர்வமும் அறிமுகமும் உள்ள விக்கிப்பீடியர்கள் வேண்டும். இப்போது உள்ள தமிழ் விக்கிப்பீடியர் பயனர் நிலையில் இது எந்த அளவு சாத்தியம் என்று தெரியவில்லை. --இரவி (பேச்சு) 18:06, 7 மே 2022 (UTC)  
:நீங்கள் சொல்வதுடன் நான் பெரும்பாலும் ஒத்துக்க் கொள்கிறேன் அண்ணா. ஆனால் ஒருவர் அறிவியல், இலக்கணம் ஆகியவற்றை முக்கியமாகக் கருதும்போது இன்னொருவர் இலக்கியத்தையும் முக்கியமாகக் கருதலாம் அல்லவா?  
விக்கிப்பீடியா இலவச விளம்பரம் ஆகக்கூடாது என்பது என் கருத்தும் தான். ஆனால் வணிக இதழ்களுக்கு வெளியே இருக்கும் ஒரு அறிவுத் தரப்பும் பொருட்படுத்தப்பட வேண்டும் அல்லவா?  
விக்கிப்பீடியப் பங்களிப்பாளர்கள் அனைவரும் அனைத்துத் துறையிலும் எழுத வேண்டும் என்று எதிர்பார்க்க முடியுமா? பலர் தங்களுக்குப் பிடித்த துறைகளில் எழுதுவார்கள். நாம் கவனிக்க வேண்டியது அவர்கள் எழுதுவது கலைக்களஞ்சியத்திற்கு ஏற்ற தலைப்பா என்பதையும் கட்டுரையின் நோக்கு, நடை ஆகியன விக்கிப்பீடியாவின் தரத்திற்கு ஒத்துவருகிறதா என்பதையும் தானே?  
விக்கிப்பீடியாவில் ஒருவரைப் பற்றிய கட்டுரை இருப்பதால் பெரிய ஆதாயம் எதுவும் இருப்பதில்லை. எப்பொழுதாவது அந்த எழுத்தாளரைப் பற்றி கட்டுரையோ பேட்டியோ வெளிவந்தால் அடிப்படைத் தகவல்களை சேர்க்க உதவும் அவ்வளவுதான். நான் படைப்பாளிகளின் குறிப்பிடத்தக்கமையை நிறுவ ஆங்கில விக்கி பயன்படுத்தும் peer review தகுதியை தமிழ் விக்கியும் பயன்படுத்த வேண்டும் என்றே கூறுகிறேன்.  
மேலே நான் கூறிய நான்கு தரப்புகளுள் ஏன் ஒன்றைச் சார்ந்த இதழ்களையும் எழுத்தாளர்களையும் பட்டியல் இட்டேன் என்றால் என்னால் அவர்களுக்கு நடுவே உள்ள இலக்கிய மதிப்பீட்டை நிறுவ முடியும் என்பதால் தான். தீவிர இலக்கிய தரப்பைச் சேர்ந்த ஒவ்வொருவரும் தங்கள் சகாக்களைப் பாராட்டிக் கொள்வதில்லை. பிறரின் இலக்கிய இடத்தை விமர்சிப்பதே வழமை. எல்லாத் தர மதிப்பீடுகளையும் போல இதரப்பு ஏற்றுக் கொள்ளும் படைப்பாளிகளைவிட நிராகரிப்போரின் எண்ணிக்கையே அதிகம்.  
, அண்ணா நான் இலக்கிய கார்ட்டல்களை இங்கு கொண்டுவந்து நிறுவ வரவில்லை அண்ணா. நான் சொல்லவருவது இலக்கியத்தில் popular fictionக்கும் literatureக்கும் உள்ள வேறுபாட்டையும் இங்கு உள்ள இலக்கியப் போக்குகளைப் பற்றியும் மட்டுமே. நான்கு தரப்பிலும் மிகக்குறைவாக எழுதி வாசிக்கப்படுவது மரபுக் கவிதைகள் தான். அப்போக்கின் கவிஞர்களுக்கும் விக்கிப்பீடியாவில் இடம் வேண்டும். முக்கியமான எழுத்தாளர்களைப் பட்டியல் இடும்போது இந்நான்கு தரப்பின் ஆட்களும் இடம் பெற வேண்டும். எனக்குத் தெரிந்த ஒரு தரப்பின் மதிப்பீட்டை முன்னிறுத்தும் நபர்களையும் இதழ்களையும் நான் கூறியுள்ளேன். பிற போக்குகளை முன்னிறுத்தும் எழுத்தாளர்களையும் இதழ்களையும் பட்டியலில் சேர்க்க வேண்டும் எனவும் கூறியுள்ளேன்.  
இப்போதைக்கு எழுத்தாளர்களின் குறிப்பிடத்தக்கமையைத் தீர்மானிக்க ஆங்கில விக்கி கைக்கொள்ளும் படைப்பாளிகளுக்கான குறிப்பிடத்தக்கமை நெறிகளை நாமும் நடைமுறைப் படுத்த வேண்டும் என்பதும் அவ்விதிகளுள் முதல் விதியான peer reviewவை தீர்மானிக்க நம்பத் தகுந்த எழுத்தாளர்கள், இதழ்கள் என்று ஒரு பட்டியலை உருவாக்க வேண்டும். அவர்களால் குறிப்பிடப் பட்டிருந்தால் peer review என்று ஏற்றுக் கொள்ள வேண்டும் என்பதே என் கோரிக்கை. -CXPathi (பேச்சு) 18:48, 7 மே 2022 (UTC)  
: Peer review தேவை என்றவுடனே அது ஒருவருக்கு ஒருவர் முதுகு சொரியும் வேலை என்ற குரலும் எழுகிறது அண்ணா. நான் அது அவ்வாறு அல்ல - இது நிலைபெறும் ஒரு மதிப்பீடு என்று சொல்லவே இலக்கியப் போக்குகளைப் பற்றி எழுதினேன். இப்பொழுது இருக்கும் விக்கிப்பீடிய பங்களிப்பாளர்களைக் கொண்டு peer reviewக்கு ஏற்றுக்கொள்ளக் கூடிய எழுத்தாளர்கள், இதழ்களின் பட்டியலை உருவாக்க முடியவில்லை என்றால், விக்கிக்குப் பங்களிக்காதவர்களிடமும் இந்த ஒரு பட்டியலுக்காக மட்டும் கருத்துக்களைக் கேட்டு பட்டியலை இறுதி செய்ய வேண்டும் என்றுதான் கோருகிறேன் அண்ணா. -CXPathi (பேச்சு) 01:58, 8 மே 2022 (UTC)